stanford-oval/wikipedia huggingface dataset:
กาเตรีนา เด เมดีชี
พระชนนี > พระเจ้าชาลส์ที่ 9 > การสังหารหมู่วันเซนต์บาโทโลมิว

ดูบทความหลักที่ การสังหารหมู่วันเซนต์บาโทโลมิว
สามวันต่อมานายพลกาสปาร์ด เดอ โคลิญญีก็ถูกลอบยิงขณะกำลังเดินกลับห้องในพระราชวังลูฟร์ ถูกแขนและมือ แต่ผู้ลอบยิงหนีไปได้ไปทางด้านหลังอาคารที่มีม้ารออยู่ นายพลโคลิญญีถูกนำตัวไปที่พักที่โอเตลเดอเบทิซีย์ที่ศัลย์แพทย์ อังบรัวส์ ปาเร (Ambroise Paré) ผ่าตัดเอากระสุนออกจากข้อศอกและตัดนิ้วด้วยกรรไกร พระราชินีกาเตรีนาหลังจากทรงรับข่าวโดยปราศจากพระอารมณ์ ก็เสด็จไปเยี่ยมนายพลโคลิญญีและสัญญาว่าจะนำตัวผู้ผิดมาลงโทษ  นักประวัติศาสตร์หลายคนกล่าวหาพระราชินีกาเตรีนาว่าทรงมีส่วนร่วมในกรณีที่นายพลโคลิญญีถูกลอบยิง แต่บางท่านก็กล่าวว่าผู้ที่อยู่เบื้องหลังอาจจะเป็นตระกูลกีสหรือเป็นการการคบคิดโดยกลุ่มโรมันคาทอลิกสเปนเพื่อจะยุติความมีอิทธิพลของนายพลโคลิญญีต่อพระเจ้าชาลส์ แต่จะจริงแท้เท่าใดการนองเลือดที่ตามมาก็เกินการควบคุมของพระราชินีกาเตรีนาหรือผู้นำคนอื่นๆ
การสังหารหมู่วันเซนต์บาโทโลมิวที่เริ่มขึ้นสองวันต่อมาทำให้พระราชินีกาเตรีนาทรงเสียชื่อเสียงตั้งแต่บัดนั้น แต่ไม่มีเหตุผลใดๆ ที่ไม่สนับสนุนว่าทรงมีส่วนในการตัดสินใจเมื่อในวันที่ 23 สิงหาคมเมื่อพระเจ้าชาลส์ทรงพระสุรเสียงดังลั่นว่า “ฆ่ามันให้หมด!, ฆ่ามันให้หมด!”  !"  พระราชินีกาเตรีนาและที่ปรึกษาคาดการณ์ล่วงหน้าว่ากลุ่มอูเกอโนท์จะลุกขึ้นต่อต้านเพื่อเป็นการแก้แค้นในการที่นายพลโคลิญญีถูกลอบยิง  จึงแทนที่จะรอให้ถูกก็มีคำสั่งให้สังหารผู้นำของอูเกอโนท์หลายคนที่ขณะนั้นยังพำนักอยู่ในปารีสหลังจากการแต่งงาน
การสังหารหมู่ในปารีสกระทำต่อเนื่องกันราวหนึ่งอาทิตย์และแผ่ขยายไปทั่วฝรั่งเศสจนถึงฤดูใบไม้ร่วง นักประวัติศาสตร์จูลส์  มิเชเลท์ (Jules Michelet) กล่าวว่า “วันนักบุญบาร์โทโลมิวไม่ใช่วันเดียว, แต่เป็นฤดู” ต่อมาเมื่อวันที่ 29 กันยายนเมื่ออ็องรีแห่งนาวาร์คุกเข่าต่อหน้าแท่นบูชาในฐานะผู้เป็นโรมันคาทอลิกหลังจากที่ถูกบังคับให้เปลี่ยนนิกายเพื่อเลี่ยงการถูกฆ่า พระราชินีกาเตรีนาก็ทรงหันไปทรงพระสรวลกับราชทูต หลังจากเหต์การณ์นี้แล้วพระราชินีกาเตรีนาก็ได้รับตำนานว่าเป็นพระราชินีอิตาลีผู้ชั่วร้าย นักเขียนอูเกอโนท์ก็กล่าวหาว่าพระราชินีกาเตรีนาทรงเป็นผู้วางแผนก่อการอิตาลีผู้ปฏิบัติตามทฤษฎีของนิคโคโล มาเคียเวลลีโดยการสังหารศัตรูทั้งหมดอย่างรวดเร็ว
พระชนนี > รัชสมัยของพระเจ้าอ็องรีที่ 3 > สันนิบาตโรมันคาทอลิก

ผู้นำโรมันคาทอลิกหลายคนต่างก็มีความหวาดรระแวงในการที่พระราชินีกาเตรีนาทรงพยายามแสวงหาความสงบกับกลุ่มอูเกอโนท์ หลังจากการออกพระราชกฤษฎีกาบิวลีผู้นำโรมันคาทอลิกก็เริ่มก่อตั้งสันนิบาตท้องถิ่นเพื่อหาทางปกป้องกลุ่มศาสนาของตนเอง หลังจากการสิ้นพระชนม์ของฟร็องซัวในปี ค.ศ. 1584 ดยุกอ็องรีแห่งกีสก็ตั้งตนเป็นผู้นำสันนิบาตโรมันคาทอลิก (Catholic League) และพยายามหยุดยั้งสิทธิในการสืบราชบัลลังก์ของอ็องรีแห่งนาวาร์ผู้เป็นโปรเตสแต้นท์ และหันไปสนับสนุนพระปิตุลาโรมันคาทอลิกของอ็องรีคาร์ดินัลชาลส์แห่งบูร์บงแทนที่ โดยการชักชวนชนชั้นเจ้านายและขุนนางโรมันคาทอลิกให้ลงนามในสนธิสัญญาฌวนวิลล์ (treaty of Joinville) กับสเปนและเตรียมตัวเข้าทำสงครามเพื่อกำจัด “พวกนอกรีต” ภายในปี ค.ศ. 1585, พระเจ้าอ็องรีที่ 3 ก็ไม่ทรงมีทางเลือกนอกจากเข้าทำสงครามต่อต้านสันนิบาต เช่นที่พระราชินีกาเตรีนาตรัสว่า “สันติภาพมากับไม้” (bâton porte paix)  “ดูแลให้ดี” ทรงเขียน “โดยเฉพาะตัวเอง รอบข้างมีอันตรายจนฉันอดกลัวไม่ได้”
พระเจ้าอ็องรีไม่ทรงสามารถต่อสู้กับฝ่ายโรมันคาทอลิกและโปรเตสแตนต์ในขณะเดียวกันได้เพราะทั้งสองฝ่ายต่างก็มีกองทัพที่แข็งแกร่งกว่ากองทัพของพระองค์  ในที่สุดก็ทรงจำต้องทรงลงนามในสนธิสัญญาเนมอรส์ (Treaty of Nemours) เมื่อวันที่ 7 กรกฎาคม ค.ศ. 1585 ที่บังคับให้พระองค์ทรงยอมรับข้อเรียกร้องของสันนิบาตทั้งหมดรวมทั้งจ่ายค่าใช้จ่ายของกองทหารของสันนิบาตเอง หลังจากนั้นพระเจ้าอ็องรีก็เสด็จหนีไปซ่อน, ทรงอดพระกระยาหารและสวดมนต์ และทรงล้อมรอบพระองค์ด้วยกลุ่มทหารรักษาพระองค์ที่เรียกว่า  “สี่สิบห้าองค์รักษ์” (The forty-five guards) และยังทรงทิ้งให้พระราชินีกาเตรีนาแก้ปัญหาต่างๆ ที่ตามมา สถาบันการปกครองของพระมหากษัตริย์ในขณะนั้นจึงหมดอำนาจในการปกครองประเทศและไม่อยู่ในฐานะที่จะช่วยอังกฤษในการเผชิญกับการรุกรานของสเปนที่จะมาถึง ราชทูตสเปนกราบทูลพระเจ้าฟิลลิปที่  2 ว่าสถานการณ์ในฝรั่งเศสเปรียบเหมือนหนองที่กำลังจะ “ปริ”
ภายในปี ค.ศ. 1587 การต่อต้านของโรมันคาทอลิกต่อโปรเตสแตนต์ก็ขยายตัวไปทั่วยุโรป เมื่อพระราชินีนาถเอลิซาเบธที่ 1 ทรงสั่งปลงพระชนม์พระราชินีนาถแมรีที่ 1 แห่งสกอตแลนด์เมื่อวันที่ 18 กุมภาพันธ์ ค.ศ. 1587 ก็ยิ่งเป็นชนวนที่ทำให้ความไม่พอใจแก่ฝ่ายโรมันคาทอลิกหนักขึ้น พระเจ้าฟิลลิปที่  2 ทรงเตรียมการรุกรานอังกฤษ ส่วนฝ่ายสันนิบาตโรมันคาทอลิกก็มีอำนาจในบริเวณทางเหนือของฝรั่งเศสและยึดเมืองท่าทางเหนือของฝรั่งเศสเพื่อเตรียมใช้เป็นท่าสำหรับกองเรืออาร์มาดาของสเปน
พระราชโอรสธิดา

พระราชินีกาเตรีนาทรงเสกสมรสกับดยุกอ็องรีแห่งออร์เลอองผู้ต่อมาครองราชย์เป็นพระเจ้าอ็องรีที่ 2 แห่งฝรั่งเศสที่มาร์เซย์เมื่อวันที่28 ตุลาคม ค.ศ. 1533 มีพระราชโอรสธิดาสิบพระองค์ เจ็ดพระองค์รอดมาจนโต พระราชโอรสสามพระองค์ขึ้นครองราชย์เป็นพระมหากษัตริย์ของฝรั่งเศส  พระราชธิดาสองพระองค์เสกสมรสกับผู้ต่อมาเป็นกษัตริย์ และพระราชธิดาองค์หนึ่งเสกสมรสกับกับดยุก
พระเจ้าฟร็องซัวที่ 2 แห่งฝรั่งเศส (19 มกราคม ค.ศ. 1544 – 5 ธันวาคม ค.ศ. 1560) เสกสมรสกับพระราชินีนาถแมรีที่ 1 แห่งสกอตแลนด์ ในปี ค.ศ. 1558
เอลิซาเบธแห่งวาลัวส์ สมเด็จพระราชินีแห่งสเปน (2 เมษายน ค.ศ. 1545 – 3 ตุลาคม ค.ศ. 1568) เสกสมรสกับพระเจ้าฟิลลิปที่ 2 แห่งสเปน ในปี ค.ศ. 1559
โคลด ดัชเชสแห่งลอร์แรน (12 พฤศจิกายน ค.ศ. 1547 – 21 กุมภาพันธ์ ค.ศ. 1575) เสกสมรสกับชาลส์ที่ 3 ดยุกแห่งลอร์แรน.
หลุยส์ ดยุกแห่งออลีอองส์ (3 กุมภาพันธ์ ค.ศ. 1549 – 24 ตุลาคม ค.ศ. 1549) สิ้นพระชนม์ตั้งแต่ยังทรงพระเยาว์
พระเจ้าชาลส์ที่ 9 แห่งฝรั่งเศส (27 มิถุนายน ค.ศ. 1550 – 30 พฤษภาคม ค.ศ. 1574) เสกสมรสกับเอลิซาเบธแห่งออสเตรีย สมเด็จพระราชินีแห่งฝรั่งเศส ในปี ค.ศ. 1570
พระเจ้าอ็องรีที่ 3 แห่งฝรั่งเศส (19 กันยายน ค.ศ. 1551 – 2 สิงหาคม ค.ศ. 1589) เสกสมรสกับหลุยส์แห่งลอร์แรน-โวเดมองท์ ในปี ค.ศ. 1575
มาร์เกอรีตแห่งวาลัวส์ สมเด็จพระราชินีแห่งฝรั่งเศส (14 พฤษภาคม ค.ศ. 1553 – 27 มีนาคม ค.ศ. 1615) เสกสมรสกับอ็องรีแห่งนาวาร์ต่อมาขึ้นครองราชย์เป็นพระเจ้าอ็องรีที่ 4 แห่งฝรั่งเศส ในปี ค.ศ. 1572
ฟร็องซัว ดยุกแห่งอองชู (18 มีนาคม ค.ศ. 1555 –  19 มิถุนายน ค.ศ. 1584)
วิคตอเรียแห่งวาลัวส์ (24 มิถุนายน ค.ศ. 1556 – สิงหาคม ค.ศ. 1556) แฝดของโจน  สิ้นพระชนม์ตั้งแต่ยังทรงพระเยาว์
โจนแห่งวาลัวส์ (24 มิถุนายน ค.ศ. 1556 – 24 มิถุนายน ค.ศ. 1556). แฝดของวิคตอเรีย   สิ้นพระชนม์ในพระครรภ์
ข้อมูลเพิ่มเติม

เมดิชิ
ประวัติศาสตร์ฝรั่งเศส
การสังหารหมู่วันเซนต์บาโทโลมิว
สงครามศาสนาของฝรั่งเศส
กาสปาร์ด เดอ โคลิญญี
จักรพันธุ์ ยมจินดา

| จักรพันธุ์ ยมจินดา |
| --- | --- |

โฆษกกระทรวงมหาดไทย
ดำรงตำแหน่ง 17 ธันวาคม พ.ศ. 2537 – 9 ธันวาคม พ.ศ. 2538
รักษาการผู้อำนวยการใหญ่ บมจ.อสมท.
ดำรงตำแหน่ง 1 มกราคม – 9 พฤษภาคม พ.ศ. 2555
ก่อนหน้า: ธนวัฒน์ วันสม
ถัดไป: เปรมกมลย์ ทินกร ณ อยุธยา (รักษาการ)
 
ข้อมูลส่วนบุคคล
เกิด: 22 สิงหาคม พ.ศ. 2497 อำเภอเมืองระยอง จังหวัดระยอง ประเทศไทย
เสียชีวิต: 15 ตุลาคม พ.ศ. 2567 (70 ปี) โรงพยาบาลศิริราช กรุงเทพมหานคร ประเทศไทย
พรรคการเมือง: ประชาธิปัตย์ (2535–2543)   ไทยรักไทย (2543–2549)
คู่สมรส: อิสรา ยมจินดา

อาชีพ: นักพากย์, ผู้บรรยาย, ผู้ประกาศข่าว, นักการเมือง
ปีปฏิบัติงาน: พ.ศ. 2519 - 2530 (นักพากย์) พ.ศ. 2525 - 2557 (ผู้ประกาศข่าว) พ.ศ. 2535 - 2552 (นักการเมือง)  พ.ศ. 2558 - 2567 (ดีเจ)
 

จักรพันธุ์ ยมจินดา (22 สิงหาคม พ.ศ. 2497 – 15 ตุลาคม พ.ศ. 2567) เป็นอดีตผู้ประกาศข่าว นักพากย์ ผู้บรรยายและนักการเมืองชาวไทย มีชื่อเสียงเป็นที่รู้จักจากการทำงานกับฝ่ายข่าวของสถานีโทรทัศน์สีกองทัพบกช่อง 7 ในช่วงปี พ.ศ. 2531 - 2535 และเป็นอดีตกรรมการผู้จัดการใหญ่ สายงานโทรทัศน์ และอดีตรักษาการกรรมการผู้อำนวยการใหญ่ รวมถึงรองประธานกรรมการคนที่ 2 ของบริษัท อสมท จำกัด (มหาชน)
ประวัติ

จักรพันธุ์เกิดเมื่อวันที่ 22 สิงหาคม พ.ศ. 2497 ที่ตำบลตะพง อำเภอเมืองระยอง จังหวัดระยอง เป็นบุตรของนายวิทยา และนางบุญเลี้ยง ยมจินดา มีพี่น้อง 7 คน นายจักรพันธุ์ เป็นคนที่ 3 นายจักรพันธุ์ได้รับปริญญาศิลปศาสตรบัณฑิต จากมหาวิทยาลัยราชภัฏจันทรเกษมเมื่อปี พ.ศ. 2543 และจบการศึกษาระดับชั้นปริญญาโท ที่คณะรัฐศาสตร์ (EPA) มหาวิทยาลัย ธรรมศาสตร์ ชีวิตครอบครัว เขาสมรสกับนางอิสรา มีธิดาด้วยกัน 1 คน
จักรพันธุ์ ยมจินดา ถึงแก่อนิจกรรมอย่างสงบด้วยโรคมะเร็งท่อน้ำดี เมื่อวันที่ 15 ตุลาคม พ.ศ. 2567 เวลา 16:41 น. ที่โรงพยาบาลศิริราช แขวงศิริราช เขตบางกอกน้อย กรุงเทพมหานคร สิริอายุได้ 70 ปี
การทำงาน

จักรพันธุ์เริ่มชีวิตการทำงานที่ฝ่ายข่าว สถานีโทรทัศน์สีกองทัพบกช่อง 7 จากการเป็นผู้สื่อข่าวและผู้บรรยายการแข่งขันกีฬา ร่วมกับ พิษณุ นิลกลัด และ เอกชัย นพจินดา (อนึ่ง จักรพันธุ์เป็นเจ้าของเสียงบรรยายในไตเติลเปิดรายการ 7 สีคอนเสิร์ต ยุคแรกด้วย) จนกระทั่งก้าวขึ้นสู่ตำแหน่ง บรรณาธิการฝ่ายข่าว และเป็นที่รู้จักของผู้ชมข่าวโทรทัศน์ จากการเป็นผู้ประกาศข่าวภาคค่ำ ช่อง 7 สี คู่กับ ศันสนีย์ นาคพงศ์ ทั้งนี้ในปี พ.ศ. 2534 คณะรักษาความสงบเรียบร้อยแห่งชาติ (รสช.) ก่อรัฐประหารยึดอำนาจจากรัฐบาล ภายใต้การนำของ พลเอกชาติชาย ชุณหะวัณ นายกรัฐมนตรีขณะนั้น โดยมอบหมายให้จักรพันธุ์เป็นผู้อ่านประกาศคำสั่งของ รสช.ออกอากาศทางสถานีวิทยุกระจายเสียงและสถานีวิทยุโทรทัศน์ ส่งผลให้ประชาชนทั่วไปแสดงความไม่พอใจกับการกระทำของเขาในครั้งนั้น จักรพันธุ์จึงลาออกจากช่อง 7 ในเวลาต่อมา
ต่อมา จักรพันธุ์ก่อตั้ง บริษัท แมกซิมา สตูดิโอ จำกัด ร่วมกับญาติพี่น้องและมิตรสหายหลายคน โดยดำรงตำแหน่งประธานบริหาร เพื่อผลิตรายการข่าว สถานีสนามเป้า (ต่อมาเปลี่ยนชื่อและเวลาเป็น สนามเป้า..เล่าข่าว และ สนามเป้า..ข่าวเที่ยง ตามลำดับ) ออกอากาศทางสถานีวิทยุโทรทัศน์กองทัพบกช่อง 5 ซึ่งจักรพันธุ์เป็นพิธีกรข่าวด้วยตนเอง โดยมีผลงานที่สำคัญคือ การสัมภาษณ์เดี่ยว (Exclusive) ทักษิณ ชินวัตร นายกรัฐมนตรีในขณะนั้น ที่ทำเนียบรัฐบาล ก่อนจะเดินทางไปปฏิบัติภารกิจในต่างประเทศ และถูกรัฐประหารโดย คปค. เมื่อวันที่ 19 กันยายน พ.ศ. 2549 นอกจากนี้ ยังผลิตรายการโทรทัศน์ ประเภทวาไรตี้บันเทิงอื่นๆ อีกหลายรายการ รวมทั้งร่วมบริหารวิทยุเอฟเอ็ม 94.5 เมกะเฮิร์ตซ์ ลูกทุ่งเอฟเอ็ม และเป็นดีเจจัดรายการในทุกวันเสาร์ เวลา 08.00-10.00 น.อีกด้วย
ในช่วงปลายปี พ.ศ. 2554 ในสมัยรัฐบาลยิ่งลักษณ์ ชินวัตร จักรพันธุ์เข้าเป็นหนึ่งในกลุ่มผู้ดำเนินรายการข่าว รายการ แว่นขยาย BY จักรพันธุ์ และ ในช่วงวิกฤตมหาอุทกภัย ทางสถานีวิทยุโทรทัศน์แห่งประเทศไทย ต่อมาเมื่อวันที่ 20 ธันวาคม ปีเดียวกัน จักรพันธุ์ลาออกจากตำแหน่งประธานบริหาร บจก.แมกซิมา สตูดิโอ เพื่อเป็นกรรมการฝ่ายสื่อสารมวลชนและพัฒนาองค์กร ของบริษัท อสมท จำกัด (มหาชน) และจากนั้นในราวต้นปี พ.ศ. 2555 ก็เลื่อนชั้นขึ้นเป็น รองประธานกรรมการคนที่สอง รองกรรมการผู้จัดการใหญ่ สายงานโทรทัศน์ และรักษาการกรรมการผู้อำนวยการใหญ่ บมจ.อสมท
ทว่าในวันที่ 9 พฤษภาคม ปีเดียวกัน จักรพันธุ์ก็ยื่นหนังสือขอลาออกจากทั้งสองตำแหน่งหลังสุดนี้พร้อมกับสรจักร เกษมสุวรรณ ประธานกรรมการบริหารของบริษัทเดียวกัน แต่ยังคงเป็นกรรมการของ บมจ.อสมท อยู่ตามเดิม ทั้งนี้เขาให้เหตุผลว่า ตลอดระยะเวลาที่ปฏิบัติหน้าที่ทั้งสองตำแหน่งนี้ได้ทำงานอย่างหนักมาโดยตลอด แทบไม่มีเวลาพักผ่อนและออกกำลังกาย เกรงว่าจะมีปัญหาในเรื่องสุขภาพ จึงขอลาออกเพื่อให้มีเวลาเป็นส่วนตัวมากขึ้น ส่วนที่มีข่าวว่าตนกับผู้บริหารพรรคเพื่อไทย และพนักงานของ บมจ.อสมท ขัดแย้งกันเรื่องการจัดผังรายการ ประจำเดือนมิถุนายนที่กำลังจะมาถึง จักรพันธุ์ปฏิเสธ เนื่องจากมีคณะกรรมการหลายฝ่ายร่วมพิจารณา
งานการเมือง

ภายหลังลาออกจากช่อง 7 จักรพันธุ์ได้ลงสมัครรับการเลือกตั้งเป็นสมาชิกสภาผู้แทนราษฎร ที่จังหวัดระยอง ในนามพรรคประชาธิปัตย์ เมื่อวันที่ 13 กันยายน พ.ศ. 2535 โดยเขาได้รับการเลือกตั้งเป็น ส.ส.ด้วยคะแนนกว่า 100,000 เสียง รวมถึงเป็นอันดับที่ 1 ของจังหวัด และได้รับการแต่งตั้งเป็นโฆษกกระทรวงมหาดไทย ในยุคที่พลตรีสนั่น ขจรประศาสน์ เป็นรัฐมนตรีว่าการ เมื่อปลายปี พ.ศ. 2537 จนถึงกลางปี พ.ศ. 2538 จักรพันธุ์เป็นผู้ประกาศข่าวอีกครั้ง ในช่วงสถานการณ์ประจำวัน ทางสถานีวิทยุโทรทัศน์ไทยทีวีสีช่อง 3 จนถึงปลายปี พ.ศ. 2539 จึงได้ลาออกเพื่อลงสมัครเป็น ส.ส. ในเขตเลือกตั้งที่ 10 ของกรุงเทพมหานคร ซึ่งประกอบด้วย เขตบางกอกน้อย, เขตบางพลัด และเขตตลิ่งชัน โดยเขาได้รับการเลือกตั้ง ด้วยคะแนน 64,428 เสียง
หลังจากนั้น เขาจึงลาออกมาลงสมัครรับเลือกตั้ง ส.ส.ระบบบัญชีรายชื่อ ในสังกัดพรรคไทยรักไทย เมื่อวันที่ 6 มกราคม พ.ศ. 2544 และได้รับการวางตัวจากพรรคไทยรักไทย ให้เป็นผู้สมัครรับเลือกตั้ง ส.ส.กรุงเทพมหานคร เขตเลือกตั้งที่ 30 เพื่อแข่งขันกับองอาจ คล้ามไพบูลย์ ของประชาธิปัตย์ ในวันที่ 6 กุมภาพันธ์ พ.ศ. 2548 แต่ถูกศาลจังหวัดระยองวินิจฉัยให้เพิกถอนสิทธิทางการเมืองเป็นเวลา 10 ปี เมื่อวันที่ 21 ธันวาคม พ.ศ. 2547 เนื่องจากขึ้นเวทีปราศรัยหมิ่นประมาท พันตำรวจเอกพณาเจือเพ็ชร์ กฤษณะราช ว่าเป็นผู้ค้าอาวุธเถื่อน ระหว่างการหาเสียงเลือกตั้ง เมื่อต้นปี พ.ศ. 2544 เสียก่อน ต่อมาได้รับการแต่งตั้งเป็นกรรมการการท่าเรือแห่งประเทศไทย ในช่วงปี พ.ศ. 2548
ผลงาน > สื่อโทรทัศน์ > รายการข่าว

ข่าวภาคค่ำช่อง 7 (พ.ศ. 2531 - 2535)
สถานการณ์ประจำวัน (พ.ศ. 2538 - 2539)
สถานีสนามเป้า
สนามเป้าข่าวเที่ยง
ผลงาน > สื่อโทรทัศน์ > รายการโทรทัศน์

เจาะสนาม - ช่อง 7
ผลงาน > งานพากย์เสียง

สตาร์ วอร์ส: จักรวรรดิเอมไพร์โต้กลับ พากย์เป็น ลุค สกายวอล์คเกอร์
ขุมทรัพย์สุดขอบฟ้า พากย์เป็น อินเดียนา โจนส์
แรมโบ้ First blood Part II พากย์เป็น แรมโบ้
ฅนเหล็ก 2029 (เวอร์ชันออกอากาศทางช่อง 7) พากย์เป็น ไคย์ล รีส
ซูเปอร์แมน พากย์เป็น ซูเปอร์แมน
ตำรวจอวกาศชาลีบัน (ช่อง 7) พากย์เป็น อิกะ เด็น / ชาลีบัน
ขบวนการซูเปอร์โนวา แฟลชแมน (ช่อง 7) พากย์เป็น จิน / เรดแฟลช
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เยาฮ์นาเน็น

| เยาฮ์นาเน็น อิโอนฮาเน็น |
| --- | --- |
หมู่บ้าน
เยาฮ์นาเน็นที่ตั้งในประเทศวานูอาตู
พิกัด: 19°33′S 169°20′E﻿ / ﻿19.550°S 169.333°E﻿ / -19.550; 169.333
ประเทศ:  วานูวาตู
จังหวัด: ตาเฟอา
เกาะ: ตันนา
เขตเวลา: UTC+11 (VUT)
เยาฮ์นาเน็น (อักษรโรมัน: Yaohnanen) บางครั้งสะกดเป็น อิโอนฮาเน็น (Ionhanen) เป็นหมู่บ้านในเกาะตันนา ประเทศวานูอาตู ตั้งอยู่ทางตะวันออกเฉียงใต้ของเลนาเคล เมืองหลักของเกาะประมาณ 6 กม.
หมู่บ้านนี้เป็นที่รู้จักจากการมีส่วนร่วมในขบวนการเจ้าชายฟิลิป
แหล่งข้อมูลอื่น

Yam dance at Yaohnanen – amateur photos of folklore dance in Yaohnanen
วัดมณีบรรพตวรวิหาร

| วัดมณีบรรพตวรวิหาร |
| --- | --- |

ชื่อสามัญ: วัดมณีบรรพตวรวิหาร, วัดเขาแก้ว
ที่ตั้ง: ตำบลระแหง อำเภอเมืองตาก จังหวัดตาก
ประเภท: พระอารามหลวงชั้นตรีชนิดวรวิหาร
นิกาย: มหานิกาย
พระพุทธรูปสำคัญ: พระพุทธรูปแสนทอง
 สถานีย่อยพระพุทธศาสนา
วัดมณีบรรพตวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีเนื้อที่ 13 ไร่  1 งาน มีธรณีสงฆ์ 8 แปลง พื้นที่ 45.70 ไร่
วัดมณีบรรพตวรวิหาร เดิมเรียกว่า วัดเขาแก้ว เรียกชื่อตามลักษณะภูมิประเทศที่ตั้งวัดที่เป็นภูเขาและมีหินแก้วสีขาวหรือหินเขี้ยวหนุมานเป็นจำนวนมาก สร้างขึ้นเมื่อ พ.ศ. 2390 มีหลวงพ่อเณรหรือชาวบ้านเรียกว่า ขรัวเณร หรือ ขรัวตาเณร เป็นผู้ริเริ่มสร้างวัดและปกครองวัดเป็นรูปแรก โดยฆราวาสที่สร้างและบูรณะตั้งแต่ต้น คือ ท่านเผือก เศรษฐีเจ้าของตลาดในจังหวัดสุโขทัย ได้ทำการก่อสร้างพระอุโบสถและศาลาการเปรียญขึ้น เมื่อ พ.ศ. 2435 ต่อมาพระวิสุทธิ  สมณาจารย์ (ตุ่น) ได้บูรณปฏิสังขรณ์วัดนี้ตลอดมา วัดได้รับพระราชทานวิสุงคามสีมาวันที่ 14 พฤษภาคม พ.ศ. 2436 เขตวิสุงคามสีมากว้าง 24 เมตร ยาว 24 เมตร ได้รับการสถาปนาให้เป็นพระอารามหลวงชั้นตรีชนิดวรวิหารนับตั้งแต่วันที่ 27 กรกฎาคม พ.ศ. 2505
อาคารเสนาสนะที่สำคัญ ได้แก่ พระอุโบสถสร้างแล้วเสร็จเมื่อ พ.ศ. 2513 กว้าง 8 เมตร ยาว 16 เมตร ประดิษฐาน พระพุทธรูปแสนทองหรือหลวงพ่อแสนหลวง อัญเชิญจากวัดร้างชื่อ วัดห้วยขนุน บริเวณอำเภอแม่ระมาด เป็นพระพุทธรูปปางมารวิชัย ศิลปะเชียงแสน พระประธานในพระอุโบสถ เป็นพระพุทธรูปปางปฐมเทศนาและมีพระเบญจวัคคีย์นั่งฟังอยู่ เรือนไทยไม้สักประดิษฐานพระพุทธรูปโบราณซึ่งแกะสลักจากหินอ่อนและทรงเครื่องตามศิลปะแบบพม่า พระธาตุเจดีย์ภายในประดิษฐานพระบรมสารีริกธาตุ องค์พระเจดีย์เป็นศิลปะมอญ มีลักษณะเป็นทรงระฆังคว่ำ ฐานเจดีย์เป็นแบบย่อมุมไม้สิบหก หอไตรกลางน้ำทำด้วยไม้ สร้างขึ้นในสมัยอยุธยา ปัจจุบันชำรุดทรุดโทรมอย่างมาก ลวดลายแกะสลักเลือนรางจนแทบมองไม่เห็น
รายชื่อถนนในกรุงเทพมหานคร

รายชื่อและระยะทางของถนนในเขตกรุงเทพมหานคร เฉพาะถนนสาธารณะที่อยู่ในความดูแลของหน่วยงานในสังกัดกรุงเทพมหานคร กรมทางหลวง และกรมทางหลวงชนบท รวมทั้งเส้นทางที่ตัดผ่านที่ดินของหน่วยงานราชการอื่นและเส้นทางของเอกชนที่ได้รับการกำหนดให้เป็น "ถนน" อย่างเป็นทางการจากกรุงเทพมหานครแล้ว ทั้งนี้ ไม่รวมเส้นทางที่ใช้สัญจรเฉพาะภายในพื้นที่หน่วยงานราชการ สถาบันการศึกษา บ้านจัดสรร และสถานที่เอกชนซึ่งมักมีการปิดกั้นหรือควบคุมทางเข้าออก
รายชื่อถนนอื่น ๆ

ตารางข้างล่างนี้แสดงชื่อเส้นทางจราจรที่เรียกขานกันทั่วไปว่าเป็น "ถนน" ทั้งเป็นทางการและไม่เป็นทางการ แต่ในปัจจุบัน กรุงเทพมหานคร (โดยคณะกรรมการตั้งชื่อถนน ตรอก ซอยฯ ประจำเขต และ/หรือฝ่ายทะเบียนของแต่ละสำนักงานเขต) ได้กำหนดให้มีฐานะเป็นซอย ซอยแยก หรือซอยแยกย่อยแล้ว
รายชื่อถนนอื่น ๆ

| 115 | สุขุมวิท 101 | ซอยสุขุมวิท 101 | Soi Sukhumvit 101 | ซอยสุขุมวิท 101 | ซอยปุณณวิถี 44 | พระโขนง | (ซอยปุณณวิถี) |
| 116 | สุขุมวิท 101/1 | ซอยสุขุมวิท 101/1 | Soi Sukhumvit 101/1 | ถนนสุขุมวิท | วัดวชิรธรรมสาธิตวรวิหาร | พระโขนง | (ซอยวชิรธรรมสาธิต) |
| 117 | สำราญราษฎร์ | ซอยสำราญราษฎร์ | Soi Samran Rat | ถนนมหาไชย | ถนนศิริพงษ์ | พระนคร |  |
| 118 | เสริมสินค้า | ซอยเยาวราช 23 | Soi Yaowarat 23 | ถนนเยาวราช | ซอยวานิช 1 | สัมพันธวงศ์ | ชื่อคล้องจองกับถนนเพาะพานิชย์ |
| 119 | หน้าวัง | ซอยหน้าวัง | Soi Na Wang | ถนนอุณากรรณ | ถนนตีทอง | พระนคร | ชื่อคล้องจองกับซอยสระสรงและถนนลงท่า |
| 120 | อยู่ดี | ซอยเจริญราษฎร์ 5 | Soi Charoen Rat 5 | ถนนเจริญราษฎร์ | ซอยจันทน์ 43 แยก 18 | บางคอแหลม | รวมถนนอยู่ดีตัดใหม่ |
| 120 | อยู่ดี | ซอยเจริญราษฎร์ 5 แยก 4 | Soi Charoen Rat 5 Yaek 4 | ซอยเจริญราษฎร์ 5 | ใต้ทางพิเศษศรีรัช | บางคอแหลม | รวมถนนอยู่ดีตัดใหม่ |
| 120 | อยู่ดี | ซอยเจริญราษฎร์ 7 แยก 7 | Soi Charoen Rat 7 Yaek 7 | ซอยเจริญราษฎร์ 7 | ใต้ทางพิเศษศรีรัช | บางคอแหลม | รวมถนนอยู่ดีตัดใหม่ |
| 120 | อยู่ดี | ซอยเจริญราษฎร์ 8 | Soi Charoen Rat 8 | ถนนเจริญราษฎร์ | ปลายถนนสุดประเสริฐ | บางคอแหลม | รวมถนนอยู่ดีตัดใหม่ |
| 121 | อยู่เย็น | ซอยรามอินทรา 34 | Soi Ram Intra 34 | ถนนรามอินทรา | สะพานข้ามคลองตาเร่ง (สุดเขตบางเขน) | บางเขน | แนวที่ตรงต่อเนื่องไปคือถนนอยู่เย็น |
| 122 | อาคารสงเคราะห์ | ซอยนราธิวาสราชนครินทร์ 17 | Soi Naradhiwas Rajanagarindra 17 | ถนนนราธิวาสราชนครินทร์ | แยกเทคนิคกรุงเทพ | สาทร |  |
| 123 | อินทราภรณ์ | ซอยอินทราภรณ์ | Soi Inthraphon | ถนนประดิษฐ์มนูธรรม | ซอยรามคำแหง 43/1 | วังทองหลาง |  |
| 124 | อินทาปัจ | ซอยเพชรเกษม 69 | Soi Phet Kasem 69 | ถนนเพชรเกษม | สะพานข้ามคลองภาษีเจริญ | หนองแขม |  |
| 125 | แฮปปี้แลนด์ สาย 2 | ซอยศูนย์การค้าแฮปปี้แลนด์ 2 | Soi Sun Kan Kha Happy Land 2 | ถนนลาดพร้าว | ถนนแฮปปี้แลนด์ | บางกะปิ |  |
ดูเพิ่ม

รายชื่อทางแยกในกรุงเทพมหานคร
บรรณานุกรม

กนกวลี ชูชัยยะ. พจนานุกรมวิสามานยนามไทย : วัด วัง ถนน สะพาน ป้อม. พิมพ์ครั้งที่ 2. กรุงเทพฯ : ราชบัณฑิตยสถาน, 2548.
กองนโยบายและแผนงาน. สำนักผังเมือง. กรุงเทพมหานคร. รายงานการศึกษา เรื่อง โครงข่ายถนนและทางพิเศษในเขตกรุงเทพมหานคร. เก็บถาวร 2020-11-26 ที่ เวย์แบ็กแมชชีน [ม.ป.ท.], 2551.
แขวงการทางกรุงเทพ. "บัญชีแสดงระยะทางและปริมาณในความรับผิดชอบ." [ออนไลน์]. เข้าถึงได้จาก: http://www.doh.go.th/WEB/hwyorg41100/The%20data%20lines/The%20data%20lines.html เก็บถาวร 2010-10-10 ที่ เวย์แบ็กแมชชีน [ม.ป.ป.]. สืบค้น 18 กุมภาพันธ์ 2556.
แขวงการทางสมุทรปราการ. "ระยะทางในความควบคุม." [ออนไลน์]. เข้าถึงได้จาก: http://www.doh.go.th/web/hwyorg41700/images/distance.pdf[ลิงก์เสีย] [ม.ป.ป.]. สืบค้น 18 กุมภาพันธ์ 2556.
สำนักงานบำรุงทางธนบุรี. "แผนที่แสดงเส้นทางในความควบคุม." [ออนไลน์]. เข้าถึงได้จาก: http://www.doh.go.th/web/hwyorg41900/map1.pdf[ลิงก์เสีย] [ม.ป.ป.]. สืบค้น 18 กุมภาพันธ์ 2556.
Google แผนที่.
วัดพิศาลรัญญาวาส

| วัดพิศาลรัญญาวาส |
| --- | --- |

ที่ตั้ง: ตำบลหนองบัว อำเภอเมืองหนองบัวลำภู จังหวัดหนองบัวลำภู
ประเภท: พระอารามหลวงชั้นตรีชนิดสามัญ
นิกาย: ธรรมยุติกนิกาย
พระประธาน: หลวงพ่อสุโขทัย
เจ้าอาวาส: พระพิศาลคณานุกิจ (เส็ง กนฺณวโร)
 สถานีย่อยพระพุทธศาสนา
วัดพิศาลรัญญาวาส เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหนองบัว อำเภอเมืองหนองบัวลำภู จังหวัดหนองบัวลำภู มีที่ดินตั้งวัดเนื้อที่ 36 ไร่ 62 ตารางวา
วัดพิศาลรัญญาวาสสร้างเมื่อ พ.ศ. 2483 โดยชาวบ้านจิก บ้านเหล่า จังหวัดอุดรธานี ได้อพยพมาและได้จัดหาที่ดินสร้างวัดประจำหมู่บ้าน เริ่มแรกดำเนินการเป็นสำนักสงฆ์  ต่อมา พ.ศ. 2486 ได้ร่วมกันสร้างศาลาโรงธรรมและกุฏิสงฆ์ จำนวน 3 หลัง และได้เรียกชื่อวัดนี้ว่า "วัดพิศาลรัญญาวาส" ตามชื่อของเจ้าอาวาสรูปแรก คือ พระพิศาลคณานุกิจ ได้รับพระราชทานวิสุงคามสีมา เมื่อ 9 กุมภาพันธ์ พ.ศ. 2504 และยกฐานะเป็นพระอารามหลวงชั้นตรี ชนิดสามัญ เมื่อ 22 มีนาคม พ.ศ. 2543
อาคารเสนาสนะประกอบด้วย พระอุโบสถ อาคารคอนกรีตเสริมเหล็ก หลังคาลด 2 ชั้น มุงกระเบื้องเคลือบ ภายในประดิษฐานพระประธานนามว่า หลวงพ่อสุโขทัย พระเจดีย์สูง 18 เมตร กว้าง 6 เมตร ยาว 6 เมตร สร้างเมื่อ พ.ศ. 2539 ภายในบรรจุพระบรมสารีริกธาตุและประดิษฐานพระพุทธรูปหลวงพ่อองค์ดำซึ่งจำลองมาจากเมืองนาลันทา ประเทศอินเดีย
รายนามเจ้าอาวาส

พระราชวรญาณมุนี (สุจินต์ วิเสโส ป.ธ.4)
พระศาสนดิลก (ทวีศักดิ์ ธีรธมฺโม)
พระวุฒิสารโสภณ (ไพบูลย์ สุมงฺคโล) ผู้รักษาการแทนเจ้าอาวาสวัดพิศาลรัญญาวาส
พระวุฒิสารโสภณ (ไพบูลย์ สุมงฺคโล)
พระพิศาลคณานุกิจ (เส็ง กนฺณวโร)
วัดมณีสถิตกปิฏฐาราม

| วัดมณีสถิตกปิฏฐาราม |
| --- | --- |


ที่ตั้ง: ถนนสุนทรสถิตย์ ตำบลอุทัยใหม่ อำเภอเมืองอุทัยธานี จังหวัดอุทัยธานี
ประเภท: พระอารามหลวงชั้นตรี ชนิดสามัญ
นิกาย: เถรวาท มหานิกาย
พระประธาน: พระพุทธรูปปางสมาธิ
เจ้าอาวาส: พระวชิราภรณ์ (สุข สุมงฺคโล)
 สถานีย่อยพระพุทธศาสนา
วัดมณีสถิตกปิฏฐาราม [มะ-นี-สะ-ถิด-กะ-ปิด-ถา-ราม] เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลอุทัยใหม่ อำเภอเมืองอุทัยธานี จังหวัดอุทัยธานี  ปัจจุบันมีพระครูอุปกิตปริยัติโสภณเป็นเจ้าอาวาส
วัดมณีสถิตกปิฏฐาราม เดิมชื่อ วัดมณีธุดงค์สงฆ์มูลิกาวาส เริ่มก่อสร้างราว พ.ศ. 2431  โดยพระอาจารย์แย้ม วัดโมลีโลกยารามราชวรวิหาร กรุงเทพมหานคร ได้ธุดงค์ไปพักบริเวณนั้น ได้รับพระราชทานวิสุงคามสีมาเมื่อ พ.ศ. 2434 ต่อมาเมื่อ พ.ศ. 2456 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์มณฑลฝ่ายเหนือมาทอดพระเนตรเห็นวัดมณีธุดงค์สงฆ์มูลิกาวาสและทรงเปลี่ยนชื่อเป็น วัดทุ่งแก้ว ตามที่ประชาชนนิยมเรียกกันอันเนื่องจากที่ตั้งวัดเป็นป่าไผ่ จนราว พ.ศ. 2478 เกิดเพลิงไหม้ตลาดสะแกรังครั้งใหญ่ ทำให้บ้านเรือนบริเวณทิศใต้และทิศตะวันตกของวัดขวิดได้รับความเสียหาย ส่วนวัดขวิดไม่ได้รับความเสียหาย แต่ทางราชการได้จัดผังเมืองใหม่ จึงรวมวัดขวิดเข้ากับวัดทุ่งแก้ว สมเด็จพระวันรัต (เฮง เขมจารี) เจ้าคณะมณฑลนครสวรรค์ ได้เปลี่ยนนามวัดเป็น "วัดมณีสถิตกปิฏฐาราม" เมื่อ พ.ศ. 2481 จนวัดได้รับการยกฐานะเป็นพระอารามหลวงชั้นตรี ชนิดสามัญเมื่อวันที่ 22 มีนาคม พ.ศ. 2536
ภายในวัดมีสระน้ำมนต์ศักดิ์สิทธิ์ เป็นสระที่พระอาจารย์แย้ม ได้ชักชวนชาวบ้านมาช่วยกันขุดเมื่อ พ.ศ. 2431 มีขนาดกว้าง 14.60 เมตร ยาว 17.40 เมตร ลึก 7.19 เมตร ก่อขอบสระเป็นอิฐถือปูน เพื่อกรุอิฐเป็นสระน้ำมนต์ศักดิ์สิทธิ์ มีศิลาลงยันต์คาถาอักษรขอม ปลุกเสกอาคมบรรจุไว้ตรงกลางสระ เพื่อให้น้ำทั้งสระเป็นน้ำมนต์ ทางราชการได้นำน้ำมนต์ในสระนี้ไปรวมกับน้ำศักดิ์สิทธิ์แหล่งอื่น ๆ เพื่อเป็นน้ำอภิเษกในพระราชพิธีบรมราชาภิเษก รัชกาลที่ 6 พ.ศ. 2454, รัชกาลที่ 7 พ.ศ. 2468 และรัชกาลที่ 10 พ.ศ. 2562
พระปรางค์ใหญ่สร้างขึ้นเมื่อ พ.ศ. 2452 โดยมีฐานกว้าง 8 เมตร สูง 16 เมตร ลักษณะเป็นปรางค์ห้ายอด ภายในบรรจุพระบรมสารีริกธาตุ และเป็นที่ประดิษฐานรูปหล่อหลวงพ่อแย้มผู้สร้างวัดนี้
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 37 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งกรุงเทพมหานคร)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ไทยรักไทย | 1,668,102 | 57.59% | 11.95% |
|  | ประชาธิปัตย์ | 972,290 | 33.57% | 4.60% |
|  | อื่น ๆ | 256,122 | 8.84% | 16.55% |
| ผลรวม | ผลรวม | 2,896,514 | 100.00% | – |
|  | ไทยรักไทยโดยรวมคะแนนพรรคควบรวม | ไทยรักไทยโดยรวมคะแนนพรรคควบรวม | ไทยรักไทยโดยรวมคะแนนพรรคควบรวม | 3.62% |
ภาพรวม > ผลการเลือกตั้งแบบแบ่งเขต (รวมทั้งกรุงเทพมหานคร)

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | ไทยรักไทย | 37 | 1,541,829 | 55.35% | 32 | 4 | 86.49% |
|  | ประชาธิปัตย์ | 37 | 1,047,496 | 37.61% | 4 | 5 | 10.81% |
|  | ชาติไทย | 35 | 133,395 | 4.79% | 1 | 1 | 2.70% |
|  | อื่น ๆ | 63 | 62,774 | 2.25% | 0 |  | 0.00% |
| ผลรวม | ผลรวม | 172 | 2,785,494 | 100.00% | 37 |  | 100.00% |